ประกาศคณะกรรมการควบคุมการขนส่งทางบกกลาง ฉบับที่ 1704 (พ.ศ. 2549) เรื่อง กำหนด (ปรับปรุง) เส้นทางสำหรับการขนส่งประจำทางด้วยรถโดยสาร หมวด 3 สายที่ 171 พิษณุโลก-เถิน เป็น พิษณุโลก-ทุ่งเสลี่ยม และยกเลิกรายละเอียดเส้นทางแยกช่วง จำนวน 3 ช่วง

ประกาศคณะกรรมการควบคุมการขนส่งทางบกกลาง
ประกาศคณะกรรมการควบคุมการขนส่งทางบกกลาง
ฉบับที่
๑๗๐๔ (พ.ศ. ๒๕๔๙)
เรื่อง
กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด
๓ สายที่ ๑๗๑ พิษณุโลก-เถิน เป็น พิษณุโลก-ทุ่งเสลี่ยม
และยกเลิกรายละเอียดเส้นทางแยกช่วง
จำนวน
๓ ช่วง[๑]
 

ตามที่ได้มีประกาศคณะกรรมการควบคุมการขนส่งทางบกกลาง
ฉบับที่ ๘๙๙ (พ.ศ. ๒๕๓๗) ประกาศ ณ วันที่ ๒๒ กุมภาพันธ์ ๒๕๓๗ กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๓ สายที่ ๑๗๑ พิษณุโลก-เถิน โดยยกเลิกรายละเอียดเส้นทางแยกช่วงทุ่งเสลี่ยม-บ้านท่าเกวียน
นั้น

คณะกรรมการควบคุมการขนส่งทางบกกลาง
ได้พิจารณาเห็นสมควรให้ปรับปรุงเส้นทางดังกล่าว

ฉะนั้น อาศัยอำนาจตามความในมาตรา ๑๙ (๒) แห่งพระราชบัญญัติการขนส่งทางบก
พ.ศ. ๒๕๒๒ ประกอบกับมติคณะกรรมการควบคุมการขนส่งทางบกกลาง ในการประชุมครั้งที่ ๑๔/๒๕๔๙
เมื่อวันที่ ๒๗ กรกฎาคม ๒๕๔๙ จึงให้กำหนด (ปรับปรุง) เส้นทางสำหรับการขนส่งประจำทางด้วยรถโดยสาร
หมวด ๓ สายที่ ๑๗๑ พิษณุโลก-เถิน เป็น พิษณุโลก-ทุ่งเสลี่ยม และยกเลิกรายละเอียดเส้นทางแยกช่วง
จำนวน ๓ ช่วง คือ ช่วงทุ่งเสลี่ยม-บ้านแม่พุ ช่วงทุ่งเสลี่ยม-บ้านแม่แสลม
และช่วงทุ่งเสลี่ยม-บ้านห้วยริน โดยให้ใช้รายละเอียดเส้นทาง ดังต่อไปนี้

สายที่
๑๗๑ พิษณุโลก-ทุ่งเสลี่ยม
เริ่มต้นจากสถานีขนส่งผู้โดยสารจังหวัดพิษณุโลก ไปตามทางหลวงแผ่นดินหมายเลข
๑๒ ผ่านอำเภอกงไกรลาศ ถึงจังหวัดสุโขทัย แยกขวาไปตามทางหลวงแผ่นดินหมายเลข ๑๐๑ ผ่านอำเภอศรีสำโรง
ถึงอำเภอสวรรคโลก แล้วกลับตามเส้นทางเดิม ถึงแยกทางหลวงแผ่นดินหมายเลข ๑๐๔๘
แยกขวาไปตามทางหลวงแผ่นดินหมายเลข ๑๐๔๘ ผ่านบ้านดงไทย บ้านถนนพระร่วง บ้านใหม่ชัยมงคล
บ้านสามหลัง บ้านท่าต้นธง ไปสุดเส้นทาง ณ สถานที่จอดรถโดยสารประจำทางอำเภอทุ่งเสลี่ยม
ช่วงสวรรคโลก-บ้านท่าวิเศษ
เริ่มต้นจากสถานที่จอดรถโดยสารประจำทางอำเภอสวรรคโลก ไปตามทางหลวงแผ่นดินหมายเลข ๑๐๑
แยกขวาไปตามทางหลวงแผ่นดินหมายเลข ๑๐๔๘ แยกซ้าย ไปตามถนนจันทโรภาส ผ่านบ้านหนองกลับ
บ้านหนองป่าก้าน บ้านป่าถ่อน บ้านคลองแห้ง บ้านคล้องช้าง แยกซ้ายไปตามทางหลวงชนบท ผ่านบ้านขอนซุง
บ้านวัดโบสถ์ ไปตามถนนกมลราษฎร์-วัดโบสถ์ ไปสุดเส้นทาง ณ สถานที่จอดรถโดยสารประจำทางบ้านท่าวิเศษ


ประกาศ
ณ วันที่ ๑๗ สิงหาคม พ.ศ. ๒๕๔๙
คำรบลักขิ์
สุรัสวดี
รองปลัดกระทรวงคมนาคม
หัวหน้ากลุ่มภารกิจด้านการขนส่ง
ประธานกรรมการควบคุมการขนส่งทางบกกลาง

































นันทนา/ผู้จัดทำ
๒๗ กันยายน ๒๕๔๙

[๑]
ราชกิจจานุเบกษา เล่ม ๑๒๓/ตอนที่ ๙๙ ง/หน้า ๑๖๕/๒๑ กันยายน ๒๕๔๙